**Az új Ford Focus Electric bebizonyította, hogy akár 310 kilométer is megtehető egyetlen töltéssel.**

Ford legújabb teljesen elektromos hajtású autója, a Focus Electric, amelynek akkumulátora a gyorstöltő technológiával 30 perc alatt tölthető fel nulláról akár 80 százalékos szintre a múlt héten bebizonyította, hogy az elektromos autók nem csak városi használatra alkalmasak.

A Ford Magyarország az elektromos autózás népszerűsítéséért érdekes kísérlet vágott bele június 10-én. Team Ford néven a Focus Electric-kel csapatot indított egy 100%-ban villanyautók számára rendezett Európán átívelő versenyen, az eTour Europe-on.

Az új Ford Focus Electric volánja mögött Katona Mátyás 12 nap alatt 5944 kilométert tett meg azE-TourEuropeelnevezésű, 9 nap alatt 9 európai fővárost érintő versenyen. A magyarországi 500 kilométeres tesztelés után bátran vágott neki a 10 útnak Ausztrián, Németországon, Luxemburgon, Belgiumon, Hollandián Csehországon, Szlovákián, Horvátországon, Szlovénián át. Idei versenyen 13 résztvevő mérte össze a tisztán elektromos járművek menettulajdonságait. A Ford Focus Electric a vártnál is jobban teljesített, hiszen az ígért 225 km-es hatótáv helyett, takarékos használat mellett akár 310 kilométert is megtett egyetlen töltéssel, de a 250 kilométeres táv különösebb odafigyelés nélkül is teljesíthető. A Ford csapat sajnos a harmadik helyről kénytelen volt kiszállni a versenyből egy csehországi töltőhiba miatt, de a csapat nem adta fel, és minden követ megmozgatva, a Ford európai és amerikai mérnökeinke szakértő segítségével végül sikerült visszatérniük az eTour mezőnyébe. Fáradozásaikért és kitartásukért a szervezők a „Legkeményebb Csapat”-nak járó díjban is részesítette őket.

A rally végén Katona Mátyás a tapasztalatairól az alábbiak emelte ki: *"Kemény volt az eTour, de ezen nem kell meglepődni, a túra elvileg 3600 kilométer, 9 nap. Nekünk persze még a múlt hét előtti héten csütörtökön indult, és azóta csaknem 6000 kilométert tekertünk a Focusba. Megjegyzem, hogy saját villanyautónkkal, a Peugeot iOnnal egy év alatt mentünk nagyjából ennyit, így az eTour valójában nem csupán egy túra és egy verseny, egyben egy intenzív teszt is. Mind az autó, mind pedig a csapat számára. Sok keserűséget okoztak a nem működő töltők. És meg kell jegyezzük, az egész út során nem találkoztunk annyi hibás töltővel, mint az osztrákoknál. Így tehát tapasztalatként azt mondom, nem is rossz a hazai töltőhálózat. Persze remélem, hamarosan nálunk is lesz az autópályákon 100 kilométerenként villámtöltő, úgy villanyautóval is gond nélkül bejárható lesz az ország, ami vélhetően még többeket billent majd a drága belépőjű, de otthoni töltéssel alacsony üzemköltségű és nem utolsó sorban tiszta és csendes villanyautózás felé."*

A Ford elkötelezett az emobilitás terén, így néhány hónappal ezelőtt, más autógyártókkal közösen aláírt egy együttműködési megállapodást, amelynek értelmében a legfejlettebb töltőállomás-hálózatot építik ki Európában. Már a kezdeti célkitűzés is [400 ultra-gyors töltőpont létesítése](https://media.ford.com/content/fordmedia/feu/en/news/2016/11/29/bmw-group--daimler-ag--ford-motor-company-and-volkswagen-group-w.html) a régióban.

# # #

***A Ford Motor Company***

*A Ford Motor Company globális autóipari és mobilitási vállalat, amelynek központja a Michigan állambeli Dearborn. Az összesen mintegy 202.000 alkalmazottat foglalkoztató, világszerte 62 gyártóüzemet működtető vállalat alaptevékenysége a Ford személyautók, városi terepjárók (SUV) és haszongépjárművek, valamint a Lincoln luxusautók gyártása, értékesítése, finanszírozása és a velük kapcsolatos szolgáltatások biztosítása. Ugyanakkor a Ford lendületesen dolgozik az új lehetőségek kiaknázásán az elektromos autók, az önvezető járművek és a mobilitás területén. A vállalat a Ford Motor Credit Company révén pénzügyi szolgáltatásokat is nyújt. Amennyiben több információra van szüksége a Ford termékeiről és szolgáltatásairól, kérjük, keresse fel a* [*www.corporate.ford.com*](http://www.corporate.ford.com) *vagy a* [*www.ford.hu*](http://www.ford.hu) *honlapot.*

*A saját tulajdonú vállalatokban körülbelül 52.000 alkalmazottat, az összevont, illetve nem összevont közös vállalkozásokkal együtt pedig mintegy 66.000 embert foglalkoztató* ***Ford Európa*** *felel a Ford márkához tartozó autók gyártásáért, értékesítéséért és karbantartásáért Európa 50 piacán. A Ford Motor Credit Company mellett a Ford Európa üzleti tevékenysége magában foglalja a Ford Ügyfélszolgálat és 24 gyártóüzem (16 saját tulajdonú vagy összevont közös vállalat és 8 nem összevont közös vállalkozás) működtetését. Az első Ford autókat 1903-ban szállították Európába – ugyanabban az évben, amikor a Ford Motor Companyt alapították. Az európai gyártás 1911-ben indult meg.*

|  |  |  |
| --- | --- | --- |
| **Sajtókapcsolat:** | Györke Orsolya |  |
|  | **Ford Közép- és Kelet-**  **Európai Értékesítő Kft.**  1138 Budapest Népfürdő u. 22. |  |
|  | Tel: +36 1 2454 205 |  |
|  | email: [ogyorke@ford.com](mailto:ogyorke@ford.com) |  |